Ahmed Tevfik-paša
Ahmed Tevfik-paša (osmanlijski turski: احمد توفیق پاشا; 11. februar 1845 – 8. oktobar 1936), poznat također i kao Ahmed Tevfik Okday po turskom Zakonu o prezimenu iz 1934, bio je osmanlijski državnik krimsko-tatarskog porijekla. Bio je posljednji veliki vezir Osmanlijskog carstva. Tu je funkciju obnašao tri puta, prvu 1909. godine za vrijeme Abdula Hamida II, te od 1918. do 1919. i od 1920. do 1922. godine pod Mehmedom VI, za vrijeme okupacije Istanbula. Pored premijerskog položaja, bio je i diplomata, član Osmanlijskog Senata i ministar vanjskih poslova.